REGULAMENTUL (CE) NR. 1060/2008 AL COMISIEI
din 7 octombrie 2008
de înlocuire a anexelor I, III, IV, VI, VII, XI și XV la Directiva 2007/46/CE a Parlamentului European și a Consiliului de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective („Directivă-cadru”)
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (1), în special articolul 39 alineatul (2),
întrucât:
(1)
Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (2) a fost înlocuită cu Directiva 2007/46/CE în conformitate cu Acordul interinstituțional din 28 noiembrie 2001 privind utilizarea mai structurată a tehnicii de reformare a actelor legislative (3).
(2)
De la data la care a fost inițiat procesul de adoptare a Directivei 2007/46/CE, au intrat în vigoare noi directive și regulamente prin care s-au adus modificări anexelor la Directiva 70/156/CEE. Aceste modificări nu s-au putut reflecta în Directiva 2007/46/CE. Acesta este cazul următoarelor acte: Directiva 2004/3/CE a Parlamentului European și a Consiliului din 11 februarie 2004 de modificare a Directivelor 70/156/CEE și 80/1268/CEE ale Consiliului privind măsurarea emisiilor de dioxid de carbon și a consumului de carburant la vehiculele N1 (4), Directiva 2004/11/CE a Parlamentului European și a Consiliului din 11 februarie 2004 de modificare a Directivei 92/24/CEE a Consiliului privind dispozitivele de limitare a vitezei sau sistemele similare de limitare a vitezei instalate la bordul anumitor categorii de autovehicule (5), Directiva 2005/55/CE a Parlamentului European și a Consiliului din 28 septembrie 2005 privind apropierea legislațiilor statelor membre cu privire la măsurile care trebuie luate împotriva emisiilor de gaze și de particule poluante provenite de la motoarele cu aprindere prin comprimare utilizate la vehicule și împotriva emisiilor de gaze poluante provenite de la motoarele cu aprindere prin scânteie alimentate cu gaz sau cu gaz petrolier lichefiat utilizate la vehicule (6), Directiva 2005/78/CE a Comisiei din 14 noiembrie 2005 de aplicare a Directivei 2005/55/CE a Parlamentului European și Consiliului privind apropierea legislațiilor statelor membre cu privire la măsurile care trebuie luate împotriva emisiilor de gaze și de particule poluante provenite de la motoarele cu aprindere prin comprimare utilizate la vehicule și împotriva emisiilor de gaze poluante provenite de la motoare cu aprindere prin scânteie alimentate cu gaz sau cu gaz petrolier lichefiat utilizate la vehicule și de modificare a anexelor I, II, III, IV și VI la aceasta (7), Directiva 2004/104/CE a Comisiei din 14 octombrie 2004 de adaptare la progresul tehnic a Directivei 72/245/CEE a Consiliului privind paraziții radioelectrici (compatibilitatea electromagnetică) ai vehiculelor și de modificare a Directivei 70/156/CEE privind aproprierea legislațiilor statelor membre referitoare la omologarea de tip a autovehiculelor și a remorcilor acestora (8), Directiva 2005/64/CE a Parlamentului European și a Consiliului din 26 octombrie 2005 privind omologarea autovehiculelor în ceea ce privește posibilitățile de reutilizare, reciclare și recuperare a acestora și de modificare a Directivei 70/156/CEE a Consiliului (9), Directiva 2005/66/CE a Parlamentului European și a Consiliului din 26 octombrie 2005 privind folosirea sistemelor de protecție frontală la autovehicule și de modificare a Directivei 70/156/CEE a Consiliului (10), Directiva 2006/28/CE a Comisiei din 6 martie 2006 de modificare, în sensul adaptării la progresul tehnic, a Directivei 72/245/CEE a Consiliului din 20 iunie 1972 privind interferența radio (compatibilitatea electromagnetică) a vehiculelor și Directiva 70/156/CEE a Consiliului privind apropierea legislațiilor statelor membre referitoare la omologarea de tip a autovehiculelor și a remorcilor acestora (11), Directiva 2006/40/CE a Parlamentului European și a Consiliului din 17 mai 2006 privind emisiile provenite de la sistemele de climatizare ale autovehiculelor și de modificare a Directivei 70/156/CEE a Consiliului (12) și actul de punere în aplicare a acesteia, Directiva 2007/37/CE a Comisiei din 21 iunie 2007 de modificare a anexelor I și III la Directiva 70/156/CEE a Consiliului privind apropierea legislațiilor statelor membre referitoare la omologarea de tip a autovehiculelor și a remorcilor acestora (13), Regulamentul (CE) nr. 706/2007 al Comisiei din 21 iunie 2007 de stabilire, în conformitate cu Directiva 2006/40/CE a Parlamentului European și a Consiliului, a dispozițiilor administrative pentru omologarea CE de tip a vehiculelor și a unui test armonizat pentru măsurarea scurgerilor provenite de la anumite sisteme de climatizare (14), Directiva 2007/34/CE a Comisiei din 14 iunie 2007 de modificare, în vederea adaptării la progresul tehnic, a Directivei 70/157/CEE a Consiliului referitoare la nivelul de zgomot admis și la sistemul de evacuare al autovehiculelor, Regulamentul (CE) nr. 715/2007 al Parlamentului European și al Consiliului din 20 iunie 2007 privind omologarea de tip a autovehiculelor (15) în ceea ce privește emisiile provenite de la vehiculele pentru pasageri și vehiculele utilitare ușoare (Euro 5 și Euro 6) și privind accesul la informațiile referitoare la repararea și întreținerea vehiculelor (16).
(3)
De la data la care a fost inițiat procesul de adoptare a Directivei 2007/46/CE, Comunitatea Europeană a aderat la o serie de regulamente ale Comisiei Economice pentru Europa a Organizației Națiunilor Unite de la Geneva (CEE-ONU): Regulamentul nr. 112 (farurile), Regulamentul nr. 123 (sistemele de iluminare față adaptive), Regulamentul nr. 125 (câmpul frontal de vizibilitate spre înainte), Regulamentul nr. 121 (identificarea comenzilor, a martorilor și a indicatoarelor), Regulamentul nr. 122 (sistemele de încălzire), Regulamentul nr. 102 (dispozitivul de cuplare strânsă), Regulamentul nr. 107 (autobuze și autocare), Regulamentul nr. 105 (vehicule pentru transportarea mărfurilor periculoase). În plus, a intrat în vigoare o nouă serie de modificări la Regulamentul nr. 83 (emisiile), Regulamentul nr. 34 (rezervoarele de combustibil), Regulamentul nr. 11 (încuietorile și balamalele de ușă), Regulamentul nr. 13 (frânarea), Regulamentul nr. 18 (protecția împotriva furturilor), Regulamentul nr. 97 (sistemele de alarmă pentru vehicule), Regulamentul nr. 17 (rezistența scaunelor și tetierele combinate), Regulamentul nr. 26 (proeminențele exterioare), Regulamentul nr. 14 (punctele de ancorare a centurilor de siguranță), Regulamentul nr. 48 (instalarea dispozitivelor de iluminare și de semnalizare luminoasă), Regulamentele nr. 1, nr. 8 și nr. 20 (farurile), Regulamentul nr. 44 (dispozitivele de reținere pentru copii), Regulamentul nr. 49 (emisiile vehiculelor grele) și Regulamentul nr. 64 (roțile/pneurile de rezervă de uz temporar), la care Comunitatea a aderat deja. În conformitate cu articolul 4 alineatul (4) din Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (17), Comunitatea a decis că respectivele regulamente CEE-ONU fac parte din dreptul comunitar. Prin urmare, este necesar să se modifice partea II a anexei IV în sensul includerii acestora în tabelul de corespondență, în conformitate cu dispozițiile de la articolul 35 alineatul (2).
(4)
În plus, dezvoltarea cunoștințelor științifice și tehnice permite ca Directiva 2005/55/CE, Directiva 2005/64/CE, Directiva 2005/66/CE, Directiva 2006/40/CE și Regulamentul (CE) nr. 715/2007 să se aplice vehiculelor din categoria M1 produse în serii mici și vehiculelor cu destinație specială. În mod asemănător, ea permite ca Directiva 2003/97/CE să se aplice vehiculelor cu destinație specială. Prin urmare, este necesar să se modifice apendicele la partea I a anexei IV și apendicele 1, 2, 3, 4 și 5 la anexa XI.
(5)
Prin urmare, în vederea asigurării bunei funcționări a procesului de omologare de tip comunitară, anexele la Directiva 2007/46/CE ar trebui actualizate în sensul adaptării la dezvoltarea cunoștințelor științifice și tehnice.
(6)
Anexele I, III, IV, VI, VII, XI și XV la Directiva 2007/46/CE ar trebui înlocuite în consecință.
(7)
Măsurile prevăzute de prezentul regulament sunt conforme cu avizul Comitetului tehnic - autovehicule,
ADOPTĂ PREZENTUL REGULAMENT:
Articolul 1
Directiva 2007/46/CE se modifică după cum urmează:
1.
Anexa I se înlocuiește cu anexa I la prezentul regulament.
2.
Anexa III se înlocuiește cu anexa II la prezentul regulament.
3.
Anexa IV se înlocuiește cu anexa III la prezentul regulament.
4.
Anexa VI se înlocuiește cu anexa IV la prezentul regulament.
5.
Anexa VII se înlocuiește cu anexa V la prezentul regulament.
6.
Anexa XI se înlocuiește cu anexa VI la prezentul regulament.
7.
Anexa XV se înlocuiește cu anexa VII la prezentul regulament.
Articolul 2
Prezentul regulament intră în vigoare la 29 aprilie 2009.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 octombrie 2008.